अर्धमागधी :- अर्धमागधी, जि’यां के नां थमां झलकदा ऐ जे मागधी कन्नै एह्‌दा सरबन्द है पर अद्धा। एह् शौरसेनी ते मागधी दे खेतर-विस्तारें दे बिचा दे लाके दी भाशा रेही ऐ। इस च मागदी दियां प्रवृत्तियां खासियां न ते शौरसेनी दियां खासियतां बी मजूद न। इस च ‘श, ष’ ध्वनियें दे थाह्‌र ‘स’ होंदा ऐ जि’यां। श्रावक ;gt सावग, वर्ष ;gt वास। एह् सांझ इसदी शौरसेनी कन्नै रलदी ऐ। इसदी गद्य ते पद्‌य दी भाशा दे रूपा च अन्तर होंदा ऐ जि’यां संस्कृत प्रथमा इकवचन अः दे थाह्‌र गद्य च मागधी आंगर ‘ए’ दी बरतून होंदी ऐ ते पद्य च शौरसेनी आह्‌ला लेखा-ओ।